চলমান ইউনিয়ন পরিষদ (ইউপি) নির্বাচনে সংঘটিত সহিংসতার জন্য নির্বাচন কমিশনের (ইসি) ওপর দোষ চাপাচ্ছে রাজনৈতিক দলগুলো। খোদ ক্ষমতাসীন দল আওয়ামী লীগের পক্ষ থেকেও বলা হয়েছে, ইসি সম্পূর্ণ স্বাধীন। কাজেই ভোট সুষ্ঠু ও শান্তিপূর্ণ করার দায়িত্ব কমিশনেরই। এদিকে, আওয়ামী লীগে নেতৃত্বাধীন ১৪ দলীয় জোটের শরিক দলগুলোও অভিযোগের আঙুল তুলছে ইসির দিকে। অবশ্যই, এসব দায় অস্বীকার করে ইসি বলছে, রাজনৈতিক দলগুলো নিজেদের ব্যর্থতার দায় কমিশনের ওপর চাপানোর চেষ্টা করছে।